Skoon, netjies kamer met 'n gerieflike, lekker groot badkamer. Ons het beurtkrag gehad - daar was liggies beskikbaar in die kamers. Ek het die eienaar raakgeloop in ontvang, ons het só lekker gesels dat ek sommer vir 'n drankie genooi is. Ontbyt was aangenaam. 'n Pluspunt was dat dit troeteldiervriendelik is. Met ontbyt het die eienaar my hondjie geneem en hulle het na hom omgesien. Sal beslis weer daar bespreek.
Dit was 'n ongelooflike ervaring. Die uitsig is bitter mooi, die plek is goed toegerus en die stoep laat mens voel of jy in die natuur op jou eie is. Die kunsgalery is ook wonderlik.
Hier is nou regtig 'n juweel van'n gastehuis. Ons is so vriendelik ontvang en in so 'n netjiese kamer geplaas en inligting gegee oor die omgewing. Net 'n plesier.
Ons was vriendelik verwelkom en die eienaar is 'n plat op die aarde mens. Die kamer was netjies en perfek vir oornag. Ons sal dit enige tyd aanbeveel vir paartjies wat in daardie omgewing reis.
Ek is self in die bedryf vir baie jare en is werklik verheug om te sien watter standaarde hierdie twee jong mense handhaaf. Doen so voort, want die vrugte sal soet wees.
Stefan is 'n vriendelike gasheer en die kamers was pynlik netjies en skoon. Die yskassie met water en koeldranke waarvan mens op 'n vertroue basis kan gebruik is 'n wenner!
Baie dankie Ria vir jou mooi rensesie. Ons waardeer dit opreg. Dit was baie lekker om julle te ontmoet!
Stefan was baie gaaf en verwelkomend. Het 'n rustige nag gehad en toegang tot die kamer was baie gemaklik en tegemoetkomend. Toegang tot die perseel was ook goed gereël. Die plek was besonders netjies en in 'n rustige area geleë. Ek kon op 'n Vrydagaand rustig buite sit en werk op 'n warm wintersaand.
Ons is baie vriendelik ontvang en die kamer was baie netjies en volledig toegerus vir ons behoeftes. Die ontbyt die volgende oggend was ook 'n wenner! Dit is lekker naby die N7 vir 'n vinnige oornagplek. Ons sal beslis weer van julle gebruik maak!
Die Gasheer het uit sy plek gegaan om dit vir ons gemaklik te maak. Baie dankie Stefan, jou plekkie kan kan ek baie beslis aanbeveel. Baie dankie vir jou gasvryheid. Sal beslis weer by The Vine oornag.